Precizēts

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ministru kabineta rīkojuma projekta**  **„Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” sākotnējās ietekmes novērtējuma ziņojums (anotācija)**   |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Ministru kabineta rīkojuma projekts „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” (turpmāk – rīkojuma projekts) ir izstrādāts, pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktu, kas noteic, ka tad, ja rezerves fondā ieskaitītā zemes vienība ir valstij piederošā vai piekrītošā zeme un tā nepieciešama valsts funkciju īstenošanai, Ministru kabinets var izdot rīkojumu par zemes piederību vai piekritību valstij. | | 2. | Pašreizējā situācija un problēmas | Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta sestajai daļai, kas noteic, ka Ministru kabinets līdz 2009.gada 30.decembrim izdod rīkojumu par zemes piekritību valstij, norādot to, kuras valsts institūcijas personā zeme ierakstāma zemesgrāmatā vai to, ka zeme izmantojama zemes reformas pabeigšanai, un saskaņā ar likuma „Par zemes reformas pabeigšanu lauku apvidos” 18.panta otro daļu tika izdots Ministru kabineta 2010.gada 31.maija rīkojums Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk - rīkojums Nr.297), kurā noteiktas valstij piekritīgās zemes vienības, norādot, kuras valsts institūcijas personā zeme ierakstāma zemesgrāmatā.  Ņemot vērā ierobežotos termiņus, kādos bija nepieciešams iesniegt informāciju par valstij piekritīgo zemi, kas nepieciešama ministrijām vai valsts institūcijām, kā arī to, ka zemes īpašumu tiesiskā sakārtošana līdz galam nav pabeigta un joprojām turpinās darbs valstij piederīgo vai piekritīgo zemju apzināšanā, ministrijas un valsts institūcijas visas nepieciešamās zemes vienības nevarēja iekļaut rīkojumā Nr.297.  Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 10.punktu tiesību aktu projektu, kas paredz izdarīt grozījumu Ministru kabineta rīkojumā, ir tiesīga izstrādāt jebkura ministrija un attiecīgais ministrs tiesību aktu projektu ir tiesīgs iesniegt izskatīšanai Ministru kabinetā.  Ņemot vērā augstāk minēto Finanšu ministrija ir izstrādājusi rīkojuma projektu, kas paredz papildināt rīkojuma Nr.297 11.pielikumu ar 2648. – 2734.punktu – zemes vienībām, kas tiks izslēgtas no zemes rezerves fonda un saglabātas valsts īpašumā un reģistrētas zemesgrāmatā uz valsts vārda Finanšu ministrijas personā, atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.pantam un attiecīgi nodotas pārvaldīšanā valsts akciju sabiedrībai „Valsts nekustamie īpašumi” Publiskas personas mantas atsavināšanas likumā deleģētā uzdevuma veikšanai – organizēt valsts mantas atsavināšanas procesu un atsavināt apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības to ierosināt.  Uz rīkojuma projekta 11.pielikumā iekļautajām zemes vienībām atrodas fizisko un juridisko personu īpašumā esošas būves, līdz ar to minētās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu, otrās daļas 2.punktu un trešās daļas 2. un 3.punktu, kā arī šī likuma 4¹. panta pirmās daļas 2., 3. un 4.punktu, piekrīt valstij. Kaut arī rīkojuma projektā iekļautās zemes vienības, piekrīt valstij uz likuma pamata, bez rīkojuma Nr.297 esamības no 2010.gada 1.jūlija nav iespējams veikt zemes pirmreizējo reģistrāciju zemesgrāmatā, jo, lai veiktu pirmreizējo zemes kadastrālo uzmērīšanu, ierosinātājam (valstij) mērniekam jāiesniedz Ministru kabineta rīkojums par tās piekritību vai piederību valstij, kā to nosaka Ministru kabineta 2011.gada 27.decembra noteikumu Nr.1019 „Zemes kadastrālās uzmērīšanas noteikumi” 284.punkts. Turklāt saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta septītajai daļai Ministru kabinetam jāpieņem rīkojums par zemes piekritību valstij attiecībā uz visām šā likuma 8.pantā minētajām valstij piekrītošajām zemēm.  Vienlaikus ir ticis precizēts rīkojuma Nr.297 11.pielikuma 1919.punktā iekļautās zemes vienības (zemes vienības kadastra apzīmējums 6601 008 0099) 0,2336 ha platībā, Limbažu novadā, domājamo daļu apmērs. Uz augstāk minētās zemes vienības atrodas ēku (būvju) nekustamais īpašums (nekustamā īpašuma kadastra Nr. 6601 508 0010) – Priežu ielā 10B, Limbažos, Limbažu novadā, kas reģistrēts Limbažu pilsētas zemesgrāmatas nodalījumā Nr.100000166395. Īpašumtiesības uz nekustamo īpašumu (nekustamā īpašuma kadastra Nr.6601 508 0010) – neapdzīvojamo ēku – 21 bloķētu garāžu (būves kadastra apzīmējums (6601 008 0099 004) nostiprinātas uz valsts vārda Zemkopības ministrijas personā 2117/6350 domājamo daļu apmērā, un vairākām fiziskām personām, visiem kopā 3294/6350 domājamo daļu apmērā. Īpašumtiesības zemesgrāmatā vēl nav nostiprinātas uz 939/6350 domājamām daļām no nekustamā īpašuma.  Zemkopības ministrija 2013.gada 22.janvāra vēstulē Nr.8.7-5e/226/2013 informē, ka ministrijai arī turpmāk valsts funkciju veikšanai būs nepieciešamas garāžas, kas atrodas uz zemes vienības ar kadastra apzīmējumu 6601 008 0099. Ņemot vērā augstāk minēto zemes vienība 2117/6350 domājamo daļu apmērā piekrīt Zemkopības ministrijai un ir iekļaujama rīkojuma Nr.297 8.pielikumā – zemes vienību sarakstā, kas saglabājamas valsts īpašumā un nododama Zemkopības ministrijas valdījumā. Atbilstoši zemes vienība 4233/6350 domājamo daļu apmērā piekrīt Finanšu ministrijai un ir iekļaujama rīkojuma Nr.297 11.pielikumā – zemes vienību sarakstā, kas saglabājamas valsts īpašumā un nododamas Finanšu ministrijas valdījumā.  Atsaucoties uz iepriekš norādīto, rīkojuma Nr.297 8.pielikums papildināts ar 6361.punktu – 2117/6350 domājamām daļām no zemes vienību 0,2336 ha platībā (zemes vienības kadastra apzīmējums 6601 008 0099) – Limbažu novadā, kas saglabājamas valsts īpašumā un nododama Zemkopības ministrijas valdījumā.  Rīkojuma Nr.297 11.pielikuma 1976.punkts izteikts jaunā redakcijā, precizējot zemes vienības (zemes vienības kadastra apzīmējums 2100 015 1229) Rēzeknē, platību no 0,0896 ha uz 0,1232 ha. Pamatojoties uz Rēzeknes pilsētas domes Zemes komisijas 24.05.2013. lēmumu Nr.40, zemes vienībai ar kadastra apzīmējums 2100 015 1229 ir tikusi precizēta konfigurācija un platība.  No Rīkojuma Nr. 297 11.pielikuma tiek izslēgta zemes vienība ar kārtas Nr.897 – zemes vienība (zemes vienības kadastra apzīmējums 1700 012 0591) 0,0753 ha platībā – Liepājā.  Liepājas pilsētas zemes komisija 2012.gada 14.februāra sēdē ir lēmusi (protokols Nr.2 3.punkts) – noteikt, ka zemesgabals (zemes vienības kadastra apzīmējums 1700 012 0591) 0,0753 ha platībā – J.Asara ielā 3, Liepājā, ir starpgabals un izslēdzams no rīkojuma Nr.297 11.pielikuma - valstij piekrītošo zemju saraksta. Minētais zemesgabals, saskaņā ar Liepājas pilsētas pašvaldības teritorijas plānojumu atrodas jauktu darījumu apbūves teritorijā ar dzīvojamo funkciju. Apbūve uz zemesgabala nav saglabājusies. Zemesgabala platība ir mazāka par pašvaldības apstiprinātajos apbūves noteikumos paredzēto minimālo apbūves gabala platību. Līdz ar to, un, pamatojoties uz Publiskas personas mantas atsavināšanas likuma 1.panta 11.punktu, zemesgabals ir uzskatāms par starpgabalu un saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 4.punktu piekrītoši pašvaldībai.  No rīkojuma Nr. 297 11.pielikuma tiek izslēgta zemes vienība ar kārtas Nr.810 – zemes vienība (zemes vienības kadastra apzīmējums 6201 004 0040) 0,1556 ha platībā – Kuldīgas novadā.  Finanšu ministrija (valsts akciju sabiedrība „Valsts nekustamie īpašumi”), salīdzinot zemesgrāmatas datus ar Finanšu ministrijas bilancē uzņemtajiem nekustamajiem īpašumiem, konstatēja, ka minētā zemes vienība 13.06.2013. jau reģistrēta Kuldīgas pilsētas zemesgrāmatas nodalījumā Nr.100000521992 Kuldīgas pilsētas pašvaldībai. Saskaņā ar Valsts zemes dienesta sniegto informāciju, 12.04.2013. tika aktualizēti dati Nekustamā īpašuma valsts kadastra informācijas sistēmā, pamatojoties uz 29.06.2010.Kuldīgas novada domes lēmumu (prot. Nr.11, 89.p).Veicot minēto datu aktualizāciju, netika izvērtēts fakts, ka minētā zemes vienība ar rīkojumu Nr.297 jau noteikta kā Finanšu ministrijai piekritīgā zeme un, ka uz datu aktualizācijas brīdi Nekustamā īpašuma valsts kadastra informācijas sistēmā tās statuss bija - valstij piekritīgā zeme. Ņemot vērā to, ka Kuldīgas novada pašvaldība īpašuma tiesības jau ir nostiprinājusi zemesgrāmatā, zemes vienība ir izslēdzama no Finanšu ministrijas piekritīgo zemes vienību saraksta.  Papildus norādām, ka par katru no rīkojuma projektā 11.pielikumā minētajām zemes vienībām no attiecīgās pašvaldību domes ir saņemts lēmums vai izziņa, kas apliecina, ka zemes vienība ir piekritīga valstij un reģistrējama uz valsts vārda Finanšu ministrijas personā. Rīkojuma projekta 11.pielikumā minētās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus.  Rīkojuma projektā iekļauto zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. | | 3. | Saistītie politikas ietekmes novērtējumi un pētījumi | Projekts šo jomu neskar. | | 4. | Tiesiskā regulējuma mērķis un būtība | Atbilstoši anotācijas I. sadaļas 2.punktā minētajam ir sagatavots rīkojuma projekts, kas paredz grozīt rīkojumu Nr.297, attiecīgi precizējot un papildinot rīkojumā Nr.297 iekļauto zemesgabalu statusu.  Rīkojuma Nr.297 11.pielikums papildināts ar zemes vienībām, kas ir saglabājamas valsts īpašumā Finanšu ministrijas personā, Publiskas personas mantas atsavināšanas likumā deleģētā uzdevuma – organizēt valsts mantas atsavināšanas procesu, veikšanai.  Atbilstoši Publiskas personas mantas atsavināšanas likumā dotajam deleģējumam, valsts akciju sabiedrībai „Valsts nekustamie īpaši” ir noteikts uzdevums – organizēt valsts mantas atsavināšanas procesu un atsavināt apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības to ierosināt.  Rīkojuma Nr.297 8.pielikums papildināts ar 6361.punktu – 2117/6350 domājamām daļām no zemes vienības 0,2336 ha platībā (zemes vienības kadastra apzīmējums 6601 008 0099) – Limbažu novadā, kas saglabājama valsts īpašumā un nododama Zemkopības ministrijas valdījumā. | | 5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi” un Zemkopības ministrija. Rīkojuma projektu izstrādā valsts akciju sabiedrība „Valsts nekustamie īpašumi” savu funkciju un uzdevumu ietvaros saskaņā ar normatīvos aktos noteikto deleģējumu. | | 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekta būtība skar Ministru kabineta kompetenci lemt par to.  Rīkojuma projektā risinātie jautājumi skar tiesību subjektus - fiziskas un juridiskas personas, kuru ēkas atrodas uz valstij piekritīgajām zemes vienībām un kas vēlas izmantot savas normatīvos aktos noteiktās tiesības un realizēt pirmpirkuma tiesības uz valstij piekritīgajām zemes vienībām. | | 7. | Cita informācija |  |  |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi” un Zemkopības ministrija. | | 2. | Projekta izpildes ietekme uz pārvaldes funkcijām | Projekts šo jomu neskar. | | 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. | | 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. | | 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. | | 6. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. | |

Anotācijas II, III, V, VI un VII sadaļa – projekts šo jomu neskar.

Finanšu ministrs A.Vilks

26.08.2013. 11:59

1671

V.Bružas 67024927

Vita.Bruzas@vni.lv